
	Број предмета:
	02-000009/26

	
	

	Број акта:
	01.11-1186NK-044/26

	
	

	Датум:
	23. 9. 2026. године

	Мјесто:
	Брчко


На основу чланова 10 и 11, став (3) Закона о Влади Брчко дистрикта Босне и Херцеговине („Службени гласник Брчко дистрикта Босне и Херцеговине“, бројеви: 27/23, 23/24 и 38/25) и члана 19, став (3) Закона о слободи приступа информацијама у Брчко дистрикту Босне и Херцеговине („Службени гласник Брчко дистрикта Босне и Херцеговине“, број 38/25), на приједлог Канцеларије градоначелника, број предмета 02-000009/26 од 17. 9. 2026. године, Влада Брчко дистрикта Босне и Херцеговине на 86. редовној сједници одржаној 23. септембра 2026. године д о н о с и
ПРАВИЛНИК
О САДРЖАЈУ И НАЧИНУ ВОЂЕЊА РЕГИСТРА ЗАХТЈЕВА ЗА ПРИСТУП ИНФОРМАЦИЈАМА
Члан 1
(Предмет Правилника)

Правилником о садржају и начину вођења регистра захтјева за приступ информацијама (у даљем тексту: Правилник) уређује се успостављање, садржај и начин вођења Регистра захтјева за приступ информацијама (у даљем тексту: Регистар).

Члан 2

(Циљ Правилника)

Циљ Правилника је обезбјеђење јединственог, једнообразног и транспарентног начина вођења Регистра, ради ефикасног праћења поступања по захтјевима, обезбјеђивања тачне и потпуне евиденције као и унапређења остваривања права на приступ информацијама у институцијама Брчко дистрикта Босне и Херцеговине (у даљем тексту: Институција Дистрикта).  

Члан 3
(Успостава регистра)

Институција Дистрикта из члана 2 става тачке б) Закона о слободи приступа информацијама у Брчко дистрикту Босне и Херцеговине је дужна водити Регистар, који се води у форми уписника.

Члан 4

(Садржај регистра)

Регистар садржи сљедеће податке:

а) редни број захтјева;

б) врста захтјева: захтјев за приступ информацијама, допуну или исправак информације и поновну употребу информације;

ц) датум пријема захтјева;

д) начин подношења захтјева: поштом, електроничком поштом и непосредно;

е) подаци о подносиоцу захтјева;

f) информација која се тражи;

g) одлука о захтјеву: усвојен, дјеломично усвојен, одбијен, одбачен, уступљен, обустављен поступак, издато обавјештење;

h) одлука другостепеног органа по жалби;

i) правоснажна одлука суда Брчко дистрикта Босне и Херцеговине;

j) висина накнаде из члана 25 или 35 Закона;

k) напомена.

Члан 5

(Начин вођења Регистра)
(1) У Регистар се уписују:

a) захтјеви за приступ информацијама, укључујући и захтјеве за допуну или исправку раније поднесеног захтјева,

b) захтјеви за поновну употребу документа, 

c) захтјеви за исправак или допуну дате информације.

(2) Захтјеви из става (1) овог члана се уписују по редослиједу пријема.

(3) Захтјеви из става (1) овог члана се уписују ради вођења евиденције о броју поднесених и ријешених захтјева.

(4) Регистар води службеник за информисање у Институцији Дистрикта.

(5) Регистар се води у електронском облику за сваку календарску годину, уз обавезу исписивања листа и увезивања на крају године.

(6) Регистар се води на обрасцу који је саставни дио Правилника (АНЕКС). 

Члан 6
(Закључивање Регистра)

(1) Регистар се закључује на крају календарске године на начин да се иза посљедњег уписног редног броја ставља службена забиљешка која садржи: 

а) дан, мјесец и годину закључивања, 

б) редни број посљедњег уписа у Регистар,

ц) број ријешених захтјева и 

д) број неријешених захтјева.

(2) Службену забиљешку из става (1) овог члана службеник за информисање уписује у Регистар и након исписивања је потписује.

Члан 7

(Поступање са закљученим Регистром)

У закљученом и исписаном Регистру текст се не смије брисати, исправљати нити учинити невидљивим, а евентуална грешка се може исправити тако да се тај дио текста прецрта хоризонталном цртом те упише тачан податак, о чему службеник за информисање саставља службену забиљешку у рубрици Напомена.

Члан 8

(Ступање на снагу)

Правилник ступа на снагу осмог дана од дана објаве у „Службеном гласнику Брчко дистрикта Босне и Херцеговине“.

	ДОСТАВИТИ:
	 ГРАДОНАЧЕЛНИК

	1. Члановима Владе Брчко дистрикта БиХ,
2. Дирекцији за финансије Брчко дистрикта БиХ,
	 Мр сц. Синиша Милић 

	3. Кабинету градоначелника,
	

	4. Секретару Владе Брчко дистрикта БиХ, 

5. Канцеларији за управљање јавном имовином,

6. Канцеларији за превенцију корупције и координацију активности на сузбијању корупције у Брчко дистрикту БиХ,

7. Канцеларији координатора Брчко дистрикта БиХ 

      при Савјету министара БиХ,
	

	8. Сектору за опште и заједничке послове,

9. „Службеном гласнику Брчко дистрикта БиХ“,
	

	10. Архиви.
	





АНЕКС 

РЕГИСТАР
О ЗАХТЈЕВИМА, ПОСТУПЦИМА И ОДЛУКАМА О ОСТВАРЕЊУ 
ПРАВА НА ПРИСТУП ИНФОРМАЦИЈАМА 

ИНСТИТУЦИЈА БРЧКО ДИСТРИКТА БиХ
​​​​​​​​​​​​​​​​​___________________________________

___________________________________

ГОДИНА
__________________________________

СЛУЖБЕНИК ЗА ИНФОРМИСАЊЕ
__________________________________

 Редни број захтјева             ____________________

 Врста захтјева                      ____________________ 

 Датум пријема захтјева       ____________________

 Начин подношења захтјева ____________________

 Подносилац захтјева (име и презиме/назив, адреса/сједиште, контакт телефон и/или адреса и-мејла) 

__________________________________________________________________________

Информација која се тражи (подаци који су важни за препознавање информације): 

___________________________________________________________________________

Одлука о захтјеву, правни основ и датум:

___________________________________________________________________________

Одлука другостепеног органа по жалби:

___________________________________________________________________________

Правоснажна одлука суда Брчко дистрикта Босне и Херцеговине:

___________________________________________________________________________

Висина накнаде из члана 25 или 35 Закона о слободи приступа информацијама у Брчко дистрикту Босне и Херцеговине:

___________________________________________________________________________

Напомена:

____________________________________________________________________________
· Подаци из Регистра објављују се уз заштиту личних података корисника и трећих лица у складу са законом којим се уређује заштита личних података.

